stanford-oval/wikipedia huggingface dataset:
Maikat
Juoni

Juristinainen (Williams) saapuu kurittomaan high schooliin tuomaan haastetta entiseltä oppilaalta, joka syyttää koulua siitä ettei ole oppinut yhtään mitään. Siellä hän tapaa toinen toistaan erikoisempia opettajatyyppejä, kuten loppuunpalaneen vanhan hipin (Nolte) ja mielisairaalasta lomalla olevan sijaisen (Mulligan).
Vastaanotto

Helsingin Sanomien Mikael Fränti luonnehti Maikkoja pyrkimyksiltään demokraattiseksi ja edistykselliseksi kouluelokuvaksi: ”Hillerin kerronta poimuilee ja kaartelee kaaoksen reunoilla. Sävytys on pitkälle humoristinen ja farssimainen. Kuitenkin sisimmältä olemukseltaan elokuva on jopa traaginen kuvaus siitä, mitä yhteiskunnassa tapahtuu ja miten meille on käymässä.” Video-oppaassa vuodelta 1994 Asko Alanen piti Maikkoja kriittisenä mutta ratkaisuja tarjoamattomana ja antoi sille kaksi tähteä viidestä, mikä vastaa sanallista arviota ”keskinkertainen”.
Näyttelijöitä

| 0 | 1 | 2 |
| --- | --- | --- |
|  Nick Nolte  | … |  Alex   |
|  JoBeth Williams  | … |  Lisa   |
|  Ralph Macchio  | … |  Eddie   |
|  Judd Hirsch  | … |  Roger   |
|  Richard Mulligan  | … |  Herbert   |
|  Morgan Freeman  | … |  Lewis   |
|  Laura Dern  | … |  Diane   |
|  Crispin Glover  | … |  Danny   |
|  William Schallert  | … |  Horn   |
|  Madeleine Sherwood  | … |  Grace   |
|  Allen Garfield  | … |  Rosenberg   |
|  Lee Grant  | … |  tohtori Burke   |
|  Royal Dano  | … |  Ditto   |
|  Art Metrano  | … |  Troy   |
|  Katherine Balfour  | … |  Theresa   |
|  Steven Hill  | … |  Sloan   |
|  Zohra Lampert  | … |  Mrs. Pilikian   |
|  Mary Alice  | … |  Linda Ganz   |
|  Katharine Balfour  | … |  Theresa   |
|  Virginia Bonnell  | … |  hoitaja   |
Lähde:
Aiheesta muualla

Maikat Internet Movie Databasessa (englanniksi)
7 oikein

| 7 oikein |
| --- | --- |

Aihealue:  totopelit
Kustantaja:  Sanoma Manu Oy, Tampere
Julkaisija:  Suomen Hevosurheilulehti Oy
ISSN:  ISSN 1458-2163
Perustettu:  1989
Päätoimittaja:  Stiina Ikonen
Kotikunta:  Espoo
Kotimaa:  Suomi
Sivukoko:  A4
Ilmestymistiheys:  kerran viikossa
Kieli:  suomi
7 oikein on vuonna 1989 perustettu suomalainen totopelien vihjelehti, joka sisältää myös kaikkien Suomessa järjestettävien ravikilpailujen lähtölistat. Lehteä julkaisee Suomen Hippoksen tytäryhtiö Suomen Hevosurheilulehti Oy, joka omistaa myös Hevosurheilu-lehden. 7 oikein -lehden lähtölistat toimivat usean suomalaisen raviradan virallisena käsiohjelmana, koska radat ovat luopuneet omien käsiohjelmien julkaisusta.
Historia

7 oikein perustettiin vuonna 1989 nimellä Viisi oikein Veikkauksen järjestämän valtakunnallisen V5-ravipelin mukaan. Lehti ilmestyi ensimmäistä kertaa kesäkuussa 1989. Uuden V65-pelin myötä lehti ilmestyi vuodesta 1991 lähtien nimellä Kuusi oikein, ja nykyinen nimi otettiin käyttöön V75-pelin myötä vuonna 2001.
Alun perin lehteä julkaisi turkulainen Ravialfa Oy, kunnes Ilpo Pitkänen (1962–2013) osti yhtiön 2000-luvun alussa. Pitkäsen kustantamana 7 oikein -lehdestä tuli suomen suosituin ravivihjelehti. Pitkänen kasvatti myös itse ravihevosia, joiden tunnuspiirre oli hauskat kaksimieliset nimet. Ilpo Pitkäsen leski Tiina Pitkänen myi 7 oikein -lehden henkilökuntineen Suomen Hevosurheilulehdelle lokakuussa 2015.
Vuoden 2016 alusta 7 oikein yhdistettiin Hevosurheilulehden päätöksellä Suomen Hippoksen vuodesta 2012 julkaiseman Toto-vihjelehden kanssa ja lehden koko kahdeksanhenkinen toimitus irtisanottiin. Ennen yhdistämistä 7 oikein -lehden levikki oli laskenut Ilpo Pitkäsen poismenon johdosta noin 8 200 kappaleeseen.
Vuodesta 2017 lähtien 7 oikein on ilmestynyt myös digiversiona.
Aiheesta muualla

7 oikein -lehden digiversio (Arkistoitu – Internet Archive)
7 oikein -lehden facebook-sivu
Ahkeraliisa

| Ahkeraliisa |
| --- | --- |

Tieteellinen luokittelu
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Asteridit
Lahko::  Ericales
Heimo::  Palsamikasvit Balsaminaceae
Suku::  Palsamit Impatiens
Laji::  walleriana
Kaksiosainen nimi
 Impatiens walleriana  Hook.f. 
Katso myös
   Ahkeraliisa Wikispeciesissä   Ahkeraliisa Commonsissa 
Infobox OKNimi-testi OK: 
Ahkeraliisa (Impatiens walleriana) on palsamikasvien heimoon kuuluva, koristekasvina yleinen palsami- eli häpykannuslaji. Sen kantamuotojen luontaista kasvualuetta ovat Itä-Afrikan tropiikki ja etenkin Sansibarin saari Afrikan itärannikolla. Suomessa ahkeraliisaa on kasvatettu huonekasvina 1800-luvulta alkaen, nykyisin se on myös suosittu ulkoistutuskasvi.
Tuntomerkit

Lehdet ovat soikeita suippokärkisiä ja hammaslaitaisia. Terälehdet ovat ruusumaiset. Kukat ovat lajikkeesta riippuen valkoiset, erilaisten punaisten sävyiset tai violetit, joskus myös kaksivärisenä valkoisen kanssa. Yksittäiskukat ovat litteät. Kukat ovat yksinkertaisia tai kerrottuja. Kasvutapa on matala ja leveäkasvuinen.
Hoito

Sisäkasvina ahkeraliisa viihtyy valoisalla ikkunalla, suojattuna kaikista voimakkaimmalta auringonpaisteelta. Se vaatii runsaasti kastelua, mutta mullan pitää kuivahtaa ennen seuraavaa kastelukertaa. Kesäkuumalla alustalle voi jättää hieman vettä seisomaan. Lannoitus pitäisi tehdä kerran viikossa. Eduksi on, jos kasvin voi sijoittaa talveksi 14–18 °C lämpöön. Leikataan myös kesällä.
Puutarhakasvina ahkeraaliisaa kasvatetaan yksivuotisena kesäkukkana. Huolehditaan runsaasta kastelusta ja lannoituksesta. Niitä käytetään ryhmäkasvina kesäkukkaryhmässä, tai peittämään aukkoja perennaryhmissä. Ahkeraliisaa voi lisätä sekä pistokkaista, joita voi ottaa elokuussa, että siemenistä, jotka kylvetään helmikuussa hiekansekaiseen multaan.
Lähilajit

Sateenkaaripalsami eli uudenguineanliisa (Impatiens hawkeri) on ahkeraliisalle sukua oleva palsamilaji, joka on yleistynyt viime vuosina Suomessa kesäisissä ulkoistutuksissa.
Rikki-elohopeateoria

Rikki-elohopeateoria on alkemian aikana islamilaisessa maailmassa kehitelty teoria. Teorian mukaan rikki tarkoittaa haihtuvia tai palavia aineita, jotka eivät vastanneet kiinteitä aineita. Nämä höyryt olivat selitys metallien erilaisille ominaisuuksille. Elohopeaa taas pidettiin metallien haihtuvien osien likimääräisenä vastineena. Rikkiä tai elohopeaa ei saa sekoittaa niitä vastaaviin alkuaineisiin, rikkiin tai elohopeaan.
Aiheesta muualla

Helsingin yliopisto, Kemian laitos, Terhi Ahonen, Kemian historiaa: Islamilainen alkemia
Jyväskylän kristillinen koulu

| Jyväskylän kristillinen koulu |
| --- | --- |
 Jyväskylän kristillinen koulu talvella 2021.
Sijainti:  Voionmaankatu 18 40700 Jyväskylä
Perustettu:  1995
Rehtori:  Petteri Muotka
Luokat:  1.–9.
Verkkosivut
Kristillisen koulun piha tammikuussa 2022.
Jyväskylän kristillinen koulu on luokkien 1–9 kristillinen koulu Jyväskylässä.
Petteri Muotka on toiminut koulun rehtorina ja liikunnanopettajana vuodesta 2013 lähtien.
Jyväskylän Kristillinen koulu sijaitsee nykyään Cygnaeuksen koulukeskuksessa Jyväskylän Mäki-Matissa. Aikaisemmin koulu toimi Jyväskylän Kilpisen koulun tiloissa, kunnes vuonna 2015 se muutti nykyisiin tiloihin. Jyväskylän kristillisen koulun osoite on Voionmaankatu 18.
Jyväskylän kristillisen koulun tiloissa toimii päiväkoti, joka ei ole osa kristillistä koulua. Jyväskylän kristillisen koulun tiloissa toimii myös kerhoja ja urheilutapahtumia. Koulun tiloissa oli aikaisemmin toiminut Jyväskylän satamaseurakunta. lähde?
Muita kristillisiä kouluja Suomessa on muun muassa Espoossa, Helsingissä, Tampereella ja Oulussa. Vuonna 2022 Kajaanilla ja Kouvolalla on kouluhanke kristillistä koulua varten.
Kuva Jyväskylän kristillisen koulun oppitunnista.
Historia

Vuonna 1994 Jyväskylän kristillisen koulun yhdistys ry perustettiin.
Vuonna 1995 koulutoiminta alkoi kotikouluna, jolloin oli 9 oppilasta.
Vuonna 1997 koulu siirtyi Jyväskylän kaupungin opetustoimen alaisuuteen kristilliseksi linjaksi Cygnaeuksen koululle, jolloin oli 24 oppilasta.
Vuonna 2001 kristillinen linja muutti Viitaniemen koulun yhteyteen, jolloin oppilaita oli 72.
Vuonna 2004 kristillinen koulu sai valtioneuvostolta opetuksenjärjestämisluvan (luokat 1–6), jolloin tuli Jyväskylän kristillinen koulu. Koulussa oli 97 oppilasta.
Vuonna 2006 koulu muutti Kilpisen koululle, jolloin oppilaita oli 114.
Vuonna 2008 toistaiseksi voimassa oleva opetuksenjärjestämislupa (luokat 1–9). Koulussa oli silloin 140 oppilasta.
Vuonna 2015 koulu muutti Cygnaeuksen koulualueelle, jolloin oppilaita oli 192.
Vuonna 2022 oppilaita oli 277.
Aiheesta muualla

https://peda.net/kristilliset-koulut/koulut/jkk
Karsikko, I. 2004. Kouluviihtyvyys yhdellä kristillisellä ja tavallisella peruskoululla. Jyväskylän yliopisto. Opettajankoulutuslaitos. Kasvatustieteen pro gradu –tutkielma. 73 sivua. Verkkoversio
https://fi-fi.facebook.com/kristillinen.jkl/
https://www.kristillinenkoulu.com/
| n k Suomen kristilliset peruskoulut |
| --- | --- |
 Espoon kristillinen koulu  Helsingin kristillinen koulu  Jyväskylän kristillinen koulu  Karkun opiston lukio  Keski-Uudenmaan kristillinen koulu  Kopun kristillinen koulu  Kuopion kristillinen yhtenäiskoulu  Lahden kristillinen koulu  Lappeenrannan kristillinen koulu  Oulun kristillinen koulu  Porin kristillinen koulu  Rovaniemen kristillinen koulu  Siikasalmen kristillinen koulu  Suomen kristillinen yhteiskoulu  Suur-Helsingin kristillinen koulu  Tampereen kristillinen koulu  Vaasan kristillinen koulu
Daiquiri

Daiquiri cocktaillasissa tarjoiltuna.
Daiquiri on rommia, limettimehua ja sokeria sisältävä drinkki. Juoma on peräisin 1800-luvun lopulta ja nimensä se on saanut kuubalaiselta rautakaivoskaupungilta, jossa työskennelleet insinöörit keksivät drinkin, kun muita ainesosia ei ollut saatavilla. Juomasta on myös erilaisia variaatioita. Esimerkiksi Ernest Hemingway oli daiquirin ystävä ja hänen nimikkojuomaansa lisätään normaalien ainesosien lisäksi greippimehua ja kirsikkalikööriä.
Aiheesta muualla

Kuvia tai muita tiedostoja aiheesta Daiquiri Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Aa (suku)

| Aa |
| --- | --- |
 Aa-lajin kukinto.
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Magnoliopsida
Kladi::  Yksisirkkaiset Monocots
Lahko::  Asparagales
Heimo::  Kämmekkäkasvit Orchidaceae
Alaheimo::  Orchidoideae
Suku::  Aa  Rchb.f. (1854)
Tyyppilaji
 Aa paleacea (Kunth) Rchb.f. 
Infobox OKNimi-testi OK: 
Wikimedia Commonsissa on kuvia tai muita tiedostoja aiheesta .
Aa on kämmekkäkasvien heimoon kuuluva orkideasuku, johon kuuluu 26 lajia. Aa-lajeja esiintyy luonnonvaraisena Keski- ja Etelä-Amerikassa Costa Ricasta Argentiinaan.
ANSI C

ANSI C on ANSI-standardi C-kielelle.
ANSI C korvasi aiemman K&R C -version, joka syntyi Brian Kernighanin ja Dennis Ritchien toimesta ennen varsinaista standardia. Kernighan ja Ritchie julkaisivat vuonna 1978 kirjan The C Programming Language, jossa K&R-versio kielestä oli approksimaatio standardille, mutta tarve muodolliselle standardille oli ilmeinen vuonna 1982. Vuonna 1982 käytössä ollut versio ei ollut sama kuin kirjassa kuvattu ja eri kääntäjissä ei ollut mukana uusimpia muutoksia. K&R ei ollut myöskään riittävän tarkka monissa kielen yksityiskohdissa. Myöskään Stephen Johnsonin Portable C Compiler ei enää ollut sopiva referenssikääntäjänä.
Myös kielen käyttö projekteissa, joita koskivat kaupalliset ja valtion hallinon sopimukset aiheutti paineita standardin muodostamiselle.
Vuonna 1983 ANSI perusti X3J11-komitean stadardoimaan C-kieli. 
ANSI X3.159-1989 -standardi hyväksyttiin 14. joulukuuta 1989 ja julkaistiin keväällä 1990. ANSI-standardi korvattiin kansainvälisellä ISO-standardina (ISO C) nimellä ISO/IEC 9899:1990, joka oli ISO/IEC JTC 1 -ryhmän työtä. Standardit erotetaan myös nimillä C89 ja C90.
X/Open käyttää standardointia edeltävästä versiosta tietyissä yhteyksissä termiä X/Open C.
Myöhemmin standardista on julkaistu useita pävitysversioita:
ISO/IEC 9899:1990/Amd 1:1995, Amendment 1 (C95)
ISO/IEC 9899:1990/Cor 1:1994
ISO/IEC 9899:1990/Cor 2:1996
ISO/IEC 9899:1999, C99
ISO/IEC 9899:1999/Cor 1:2001
ISO/IEC 9899:1999/Cor 2:2004
ISO/IEC 9899:1999/Cor 3:2007
ISO/IEC 9899:2011, C11
ISO/IEC 9899:2011/Cor 1:2012
ISO/IEC 9899:2018, C18
tuleva versio on C23 (ISO/IEC CD 9899)
Muutokset aiempaan

ANSI C -versiossa on useita eroja K&R C -versioon, joita ovat esimerkiksi funktioiden prototyyppien käsittelyssä, esikääntäjän toiminnan määrittelyssä ja uudet avainsanat. Yhteenveto K&R ja ANSI -versioiden eroista on lueteltu The C Programming Language -kirjan toisessa painoksessa (Second Edition, 1988). Standardissa C-kieleen on otettu eräitä vaikutteita C++-kielestä (muun muassa const-käyttö ja prototyyppien käsittely).
American Pie: Luokkakokous

| American Pie: Luokkakokous> American Reunion |
| --- | --- |

Ohjaaja:  Jon Hurwitz   Hayden Schlossberg
Käsikirjoittaja:  Jon Hurwitz   Hayden Schlossberg
Tuottaja:  Chris Moore   Craig Perry   Chris Weitz   Warren Zide
Säveltäjä:  Lyle Workman
Kuvaaja:  Daryn Okada
Leikkaaja:  Jeff Betancourt
Erikoistehosteet:  Bob Shelley (SFX)
Pääosat:  Jason Biggs   Alyson Hannigan   Seann William Scott
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  UIP-Dunafilm Netflix
Ensi-ilta:   6. huhtikuuta 2012   6. huhtikuuta 2012
Kesto:  113 minuuttia
Alkuperäiskieli:  englanti
Budjetti:  50 000 000 $
Tuotto:  234 989 584 $ 
Katsojat:  123 919 (Suomessa) 
Edeltäjä:  American Pie: The Wedding
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
American Pie: Luokkakokous (American Reunion) on alkuperäisen American Pie -elokuvasarjan virallinen neljäs osa, ja kahdeksas American Pie -elokuva. Elokuvan ensi-ilta oli 6. huhtikuuta 2012. Elokuvaan on kiinnitetty kaikki ensimmäisen American Pien keskeiset hahmot sekä useita sivuhahmoja. Elokuvassa East Great Fallsin vuoden 1999 oppilaat kokoontuvat luokkakokoukseen.
Näyttelijät

| 0 | 1 | 2 |
| --- | --- | --- |
|  Jason Biggs  | … |  Jim Levenstein     |
|  Thomas Ian Nicholas  | … |  Kevin Myers   |
|  Chris Klein  | … |  Chris ”Oz” Ostreicher    |
|  Eddie Kaye Thomas  | … |  Paul Finch   |
|  Seann William Scott  | … |  Steve Stifler   |
|  Alyson Hannigan  | … |  Michelle Flaherty    |
|  Shannon Elizabeth  | … |  Nadia   |
|  Tara Reid  | … |  Vicky Lathum    |
|  Mena Suvari  | … |  Heather   |
|  Natasha Lyonne  | … |  Jessica   |
|  Eugene Levy  | … |  Noah Levenstein (Jimin isä)   |
|  Katrina Bowden  | … |  Ozin tyttökaveri   |
|  Vik Sahay  | … |  Stiflerin pomo   |
Soundtrack

Elokuvan soundtrack-albumi julkaistiin 30. huhtikuuta 2012.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Good Charlotte – "Last Night" | 3.40 |  |  |  |  |  |  |  |
| 2. | Cobra Starship – "You Make Me Feel..." | 3.35 |  |  |  |  |  |  |  |
| 3. | Stooshe – "Here Comes the Hotstepper" | 3.36 |  |  |  |  |  |  |  |
| 4. | Pop Levi – "Wannamama" | 3.28 |  |  |  |  |  |  |  |
| 5. | 3OH!3 – "My First Kiss" | 3.13 |  |  |  |  |  |  |  |
| 6. | The Blue Van – "I'm a Man" | 3.49 |  |  |  |  |  |  |  |
| 7. | Kopek – "Bring It On Home" | 3.08 |  |  |  |  |  |  |  |
| 8. | Wreckx-n-Effect – "Rump Shaker" | 3.57 |  |  |  |  |  |  |  |
| 9. | Spice Girls – "Wannabe" | 2.53 |  |  |  |  |  |  |  |
| 10. | Boyz II Men – "I'll Make Love to You" | 4.02 |  |  |  |  |  |  |  |
| 11. | Montell Jordan – "This Is How We Do It" | 3.59 |  |  |  |  |  |  |  |
| 12. | Hassahn Phenomenon – "The Good Life" | 3.21 |  |  |  |  |  |  |  |
| 13. | Thomas Ian Nicholas – "My Generation" | 2.28 |  |  |  |  |  |  |  |
| 14. | Lyle Workman – "Class of '99" | 5.49 |  |  |  |  |  |  |  |
| 15. | Lyle Workman – "American Reunion" | 3.26 |  |  |  |  |  |  |  |
| 16. | Latch Key Kid – "Sidewalk song" |  |  |  |  |  |  |  |  |
Tuotanto

Lokakuussa 2008 Universal Studios tiedotti että neljäs virallinen osa on tulossa. Elokuvan esituotanto alkoi huhtikuussa 2010, jolloin Jon Hurwitz ja Hayden Schlossberg nimitettiin elokuvan käsikirjoittajiksi ja ohjaajiksi. Maaliskuussa 2011 paljastettiin, että elokuvassa esiintyvät Jason Biggs, Seann William Scott ja Eugene Levy
Vastaanotto > Tuotto

Elokuvan ensi-ilta viikonloppuna elokuva tuotti 21 514 080 Yhdysvaltain dollaria. Yhteensä elokuva tuotti Pohjois-Amerikassa 56 758 835 Yhdysvaltain dollaria ja maailmanlaajuisesti 234 736 898 dollaria.
Vastaanotto > Palkinnot

| Palkinto | Kategoria | Ehdokas | Lopputulos |
| --- | --- | --- | --- |
| Teen Choice 2012 | Paras komedia |  | Ehdokkuus |
| Teen Choice 2012 | Paras komedia miesnäyttelijä | Jason Biggs | Ehdokkuus |
| Teen Choice 2012 | Paras komedia naisnäyttelijä | Alyson Hannigan | Ehdokkuus |
Aiheesta muualla

Wikimedia Commonsissa on kuvia tai muita tiedostoja aiheesta .
American Pie: Luokkakokous Internet Movie Databasessa (englanniksi)
-elokuvat
| --- | --- |
American Pie::  American Pie (1999) | American Pie 2 (2001) | American Pie: The Wedding (2003) | American Pie: Luokkakokous (2012)
American Pie Presents::  Band Camp (2005) | The Naked Mile (2006) | Beta House (2007) | The Book of Love (2009) | Girls’ Rules (2020)
Chris Klein, Mena Suvari, Seann William Scott, Jason Biggs, Tara Reid ja Eugene Levy.
Näkemiin professori

| Näkemiin professori> The Professor |
| --- | --- |

Ohjaaja:  Wayne Roberts
Käsikirjoittaja:  Wayne Roberts
Tuottaja:   Braden Aftergood  Warren Carr  Brian Kavanaugh-Jones  Greg Shapiro 
Säveltäjä:   Aaron Dessner  Bryce Dessner 
Kuvaaja:  Tim Orr
Leikkaaja:  Sabine Emiliani
Pääosat:   Johnny Depp  Rosemarie DeWitt  Danny Huston  Zoey Deutch  Ron Livingston  Odessa Young 
Valmistustiedot
Valmistusmaa:  Yhdysvallat
Tuotantoyhtiö:   Global Road Entertainment  Automatik Entertainment  Relic Pictures  Starlings Entertainment  Leeding Media 
Levittäjä:  Saban Capital Group DirecTV Cinema
Ensi-ilta:   2018-10-055. lokakuuta 2018 (Sveitsi)  2019-05-1717. toukokuuta 2019 (Yhdysvallat)  2020-07-1010. heinäkuuta 2020 (Suomi)  
Kesto:  90 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Näkemiin professori (engl. The Professor; myös Richard Says Goodbye) on vuonna 2018 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Wayne Roberts. Elokuvan pääosissa ovat Johnny Depp, Rosemarie DeWitt, Danny Huston, Zoey Deutch, Ron Livingston ja Odessa Young.
Näkemiin professori sai maailmanensi-iltansa Zürichin elokuvajuhlilla Sveitsissä 5. lokakuuta 2018. Elokuva sai teatteriensi-iltansa Yhdysvalloissa 17. toukokuuta 2019 ja Suomessa 10. heinäkuuta 2020.
Juoni

Richard Brown (Johnny Depp) on elämäänsä kyllästynyt englantilaista kirjallisuutta yliopistossa opettava keski-ikäinen professori, joka saa lääkäriltään musertavan diagnoosin: parantumaton ja pahasti levinnyt syöpä. Lääkäri antaa hänelle puolisen vuotta elinaikaa, mutta alkujärkytyksen jälkeen hän päättää heittää käytöstavat taivaan tuuliin ja elää lopun elämäänsä täysin estoitta. Hän ei kaihda paheita eikä välitä vaimonsa Veronican (Rosemarie DeWitt) tai yliopiston rehtorin Henry Wrightin (Ron Livingston) mielipiteistä yhtään. Hän laukoo vapautuneesti suorat sanat kaikille, jotka ärsyttävät häntä vähääkään. Ajan käydessä vähiin hänen on löydettävä sanat myös niille, joita hän eniten rakastaa.
Näyttelijät

| 0 | 1 | 2 |
| --- | --- | --- |
|  Johnny Depp  | … |  professori Richard Brown   |
|  Rosemarie DeWitt  | … |  Veronica Sinclair-Brown   |
|  Danny Huston  | … |  Peter Matthew   |
|  Zoey Deutch  | … |  Claire   |
|  Ron Livingston  | … |  Henry Wright   |
|  Odessa Young  | … |  Olivia Brown   |
|  Devon Terrell  | … |  Danny Albright   |
|  Siobhan Fallon Hogan  | … |  Donna   |
|  Linda Emond  | … |  Barbara Matthew   |
|  Matreya Scarrwener  | … |  Rose   |
|  Kaitlyn Bernard  | … |  Taylor   |
|  Michael Kopsa  | … |  Richardin lääkäri   |
Tuotanto

Toukokuussa 2017 kerrottiin Johnny Deppin kiinnityksestä nimirooliin elokuvassa Richard Says Goodbye. Saman vuoden heinäkuussa ilmoitettiin muiden näyttelijäkokoonpanon pääosienesittäjien kiinnityksistä elokuvaan.
Elokuvan lähes viisiviikkoiset kuvaukset alkoivat Vancouverissa Kanadassa 25. heinäkuuta ja päättyivät 25. elokuuta 2017.
Vastaanotto

Näkemiin professori on saanut elokuvakriitikoilta kielteisen mutta yleisöltä myönteisen vastaanoton. Rotten Tomatoes -sivuston mukaan 10 prosenttia kriitikoista on antanut elokuvalle positiivisen arvosanan 4,8/10 keskiarvolla. Keräys perustuu 20 arviointiin. Yli 500 käyttäjästä 77 prosenttia on antanut elokuvalle myönteisen arvosanan 4/5 keskiarvolla. Metacritic-sivuston mukaan 12 arvostelun perusteella elokuva on saanut 37 pistettä sadasta mahdollisesta. Metacriticin 56 käyttäjää on antanut elokuvalle keskiarvon 7,8/10. Helsingin Sanomien elokuvakriitikko Pertti Avola antoi elokuvalle neljä tähteä viidestä.
Näkemiin professori tuotti maailmanlaajuisesti yli 3,6 miljoonan dollarin lipputulot. Elokuva oli Suomessa vuoden 2020 41. katsotuin elokuva saatuaan 15 991 katsojaa.
Aiheesta muualla

Kuvia tai muita tiedostoja aiheesta Näkemiin professori Wikimedia Commonsissa
Elokuvan traileri suomenkielisellä tekstityksellä YouTubessa
Näkemiin professori Rotten Tomatoes -sivustolla (englanniksi)
Näkemiin professori Metacriticissä (englanniksi)
Karttulan vapaaseurakunta

| Karttulan vapaaseurakunta |
| --- | --- |
Suuntautuminen:  vapaakirkollisuus
Kirkkokunta:  Suomen Vapaakirkko
Perustettu:  1925
Johtaja:  Kaarina Hoffrén
Pääkirkko:  Kirkkotie 21 72100 Karttula
Aiheesta muualla
Sivusto
Karttulan vapaaseurakunta on Kuopion Karttulassa toimiva vapaaseurakunta. Seurakunta on perustettu vuonna 1925. Seurakunnan johtaja on Kaarina Hoffrén. Seurakunnan toimitilat sijaitsevat Karttulan keskustassa Kirkkotiellä. Seurakunta kuuluu Suomen Vapaakirkko -kirkkokuntaan.
Seurakunnan toimintaan kuuluu jumalanpalvelusten ohella raamattuopetukset, diakoniatyö, Eväät elämään -päivät sekä läehtystyö kummiohjelman kautta. Vapaaseurakunta ylläpitää myös kirpputoria.
Karttulan vapaaseurakunta perustettiin vuonna 1925, kun Karttulan seurakunta jakautui kolmeen osaan uuden kirkon paikan valinnan johdosta. Karttulan kirkko oli palanut vuonna 1920 ja uudesta sijainnista syntyi repivä riita, jota lietsoivat päätökset Tervon seurakunnan perustamisesta sekä Tervon ja Karttulan välisestä rajan paikasta.
Karttulan vapaaseurakunnan merkitys oli vapaakirkolliselle liikkeelle alkuvaiheessa varsin tärkeä. Vapaakirkollisen liikkeen jäsenistö kaksinkertaistui seurakunnan perustamisen myötä. Karttulan vapaaseurakunnan jäsenmäärä kasvoi vuoteen 1933 asti, jolloin seurakunnan jäsenmäärä oli suurimmillaan 1 587 jäsentä. Seurakunnalla oli paljon ulkojäseniä, joista monet siirtyivät takaisin luterilaisiin seurakuntiin. Vuoden 2000 lopussa seurakunnan jäsenmäärä oli 252.
Uinti

Kilpauintia.
Uinti tarkoittaa toimintaa, jossa ihminen liikkuu omin lihasvoimin tuotetulla työntövoimalla eteenpäin vedessä. Uinnin tarkoituksena voi olla esimerkiksi kuntoilu, urheilu, virkistäytyminen tai veden varaan joutuneella hengissä säilyminen.
Uimalla liikkuvat veden alla tai veden pinnalla myös useat eläinlajit, kuten kalat, useat sammakkoeläimet, matelijat ja nilviäiset sekä vesilinnut.
Uintitekniikoita > Krooli ja vapaauinti

Krooli (engl. crawl) on nopein ilman apuvälineitä suoritettava uintitekniikka, ja siksi se on kilpailutilanteen vapaauinnissa (engl. freestyle) käytetyin tekniikka. Kroolin käsiveto koostuu veto- ja palautusvaiheista. Vetovaiheen alussa käsi on kurkotettuna suoraan eteen, mistä se pyritään mahdollisimman suuri vetopinta-ala ylläpitäen siirtämään vastakkaiseen ääriasentoonsa reiden sivulle. Krooliuinnin potkuna käytetään vuoropotkua. Uinnin aikana kasvot pidetään vedessä.